KOMISIJOS REGLAMENTAS (EB) Nr. 146/2007
2007 m. vasario 15 d.
iš dalies keičiantis Reglamentą (EEB) Nr. 3440/84 dėl sąlygų tam tikriems tralams, kuriais žvejoja sugautų žuvų traukimo į laivą vandens siurbliais sistemas turintys laivai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 30 d. Tarybos reglamentą (EB) Nr. 850/98 dėl žuvininkystės išteklių apsaugos (1), taikant technines priemones jūrų gyvūnų jaunikliams apsaugoti, ypač į jo 48 straipsnį,
kadangi:
(1)
Komisijos reglamente (EEB) Nr. 3440/84 (2) nustatomos išsamios įtaisų tvirtinimo prie tralų, daniškų vilktinių ir panašių tinklų taisyklės.
(2)
Siekiant užtikrinti įgulų saugumą, 2007 m. reikėtų įgyvendinti papildomas priemones dėl techninių sąlygų laivuose, naudojančiuose žuvų traukimo į laivą vandens siurbliais sistemas, nedarančias įtakos selektyvumui.
(3)
Todėl Reglamentas (EEB) Nr. 3440/84 turėtų būti atitinkamai iš dalies pakeistas.
(4)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3440/84 8 straipsnyje įterpiama tokia 4 dalis:
„4. Nukrypstant nuo 2 dalies nuostatų, laivuose, naudojančiuose žuvų traukimo į laivą vandens siurbliais sistemas, tralo lyną nuo galinių tralo maišo akių turi būti leidžiama tvirtinti ne didesniu kaip 10 metrų atstumu, kai žvejojama su tralais, kurių akių kraštinės ilgis mažesnis už 70 mm.“
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 15 d.